

**Тауарларды жөнелту алдындағы инспекциялау бойынша жұмысты ұйымдастыру жөніндегі қажетті шаралар туралы**

Қазақстан Республикасы Премьер-Министрінің Өкімі 1999 жылғы 22 қараша N 163-ө

      Қазақстан Республикасының кеден шекарасы арқылы өтетін импортталатын тауарлардың жекелеген түрлерінің кедендік құнын айқындау жөніндегі процесті жетілдіру және негізделген кедендік төлемдер мен салықтардың есептелуін қамтамасыз ету мақсатында:   
      1. Қазақстан Республикасының Мемлекеттік кіріс министрлігі заңдарда белгіленген тәртіппен:   
      1) Қазақстан Республикасының Энергетика, индустрия және сауда министрлігімен бірлесіп кедендік бағалаудың халықаралық принциптерінің негізінде Қазақстан Республикасына импортталатын тауарлардың жекелеген түрлерінің құнын айқындау (тиеу алдындағы инспекция) жөніндегі тәртіпті әзірлесін және қабылдасын;   
      2) оны алдын ала Қазақстан Республикасының Энергетика, индустрия және сауда министрлігімен және басқа да мүдделі мемлекеттік органдарымен келісіп тиеу алдындағы инспекцияға жататын импортталатын тауарлардың тізбесін айқындасын;   
      3) тауарларды кедендік бағалаудың халықаралық принциптеріне сәйкес

айқындау мәселелері бойынша қызметтер көрсететін тәуелсіз консультанттарды

іріктеу жөнінде ашық тендер дайындасын және өткізсін.

     2. Осы өкімнің іске асырылуын бақылау Қазақстан Республикасы

Премьер-Министрінің орынбасары Е.Ә.Өтембаевқа жүктелсін.

     Премьер-Министр

   Оқығандар:

   Қобдалиева Н.М.

   Орынбекова Д.К.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК